
El passat diumenge 5 d'octubre a la plaça de toros d'Àvila hi hagué una orga de violència. El ministre Acebes va presidir una festa-demostració dels cosssos policials, tot afirmant que a l'actualitat els antiavalots ja no reprimeixen als manifestants 


Quinzena de Lluita en Defensa dels Espais Alliberats 


Les Naus ja tenen data de desallotjament pel proper 7 de novembre 

M ilers de persones surten al carrer 
en defensa dels espais alliberats 

Xerrades, cercaviles i multitudinàries manifestacions plenes d'accions reivindicatives 
Possible desallotjament de la Rovira. Propers judicis de Can M asdeu, El Pati Blau i la Hamsa 


Barcelona.- Durant la passada setmana es va 
visibilitzar als carrers de Barcelona amb més 
força la quinzena de lluita en defensa dels 
espais alliberats organitzada per l'Assemblea 
d'O kupes. A molts carrers, voreres, boques de 
metro, pantalles de la televisió del metro, 
murs de solars buits, etc, van aparèixer 
quadrats de color taronja amb un número de 
quatre xifres a l'interior. Molta gent es pre¬ 
guntava el significat d'aquestes grafies, i final¬ 
ment ahir es va desvetllar que es tractava 
d'una forma de denúncia del preu de l'habi¬ 
tatge, ja que la xifra de l'interior del quadre es 
correspon amb el preu del metre quadrat a 
cadascún dels barris i ciutats on varen aparèix¬ 
er, Uns cartells amb el títol: "Els rics informen: 
la teva condemna, 30 anys d'hipoteca, 30 anys 
d'esclavitud'', i amb un cínic i àcid contingut 
aclarien l'enigma. A banda de les accions més 
simbòliques, la presència al carrer ha estat la 
gran protagonista d'aquesta setmana. Dues 
cercaviles i una concentració varen tenir lloc 
el passat dimarts 30 al vespre, sota una pluja 
intermitent. A Sants hi varen participar unes 
80 persones amb un districte blindat per 
antiavalots de la guàrdia urbana. A Nou Barris, 
unes 70 persones amb una trentena de bici¬ 
cletes varen passejar des de Canyelles fins al 
Turó de la Peira, visibilitzant espais abando¬ 
nats i acabant davant de la seu del districte, A 
Gràcia una quarentena de persones es varen 
concentrar a la plaça Joanic, però van sus¬ 
pendre la cercavila per la pluja. 


M anifestacions i accions al carrer 
L'endemà al vespre, al voltant de 1400 per¬ 
sones varen recórrer la vila de Gràcia. El 
punt de partida varen ser els Jardinets de 
Gràcia i la marxa es va acabar a la Kasa de la 
M untanya, on es va celebrar la ja coneguda 
suspensió d'ordre de desallotjament que 
s'havia d'efectuar l'endemà. A mig recorregut 
es va realitzar una simbòlica acció a la seu 
d'hisenda -suposats propietaris de la Kasa de 
la M untanya- situada a la plaça Lesseps, tapi¬ 
ant-ne les portes d'accés. La nit de diven¬ 
dres, uns concorreguts sopadors populars 
varen posar el toc gastronòmic a les jor¬ 
nades de lluita, amb àpats a l’Hamsa, la 
Lokeria, El Monstru i l'Ateneu de Cornellà. 

Milers de persones 

Finalment la manifestació central de les jor¬ 
nades tingué lloc sense massa problemes el 
dissabte a la tarda, tot i un intent de provo¬ 
cació per part de la policia nacional i la 
guàrdia urbana a l'inici de la convocatòria a 
la plaça Universitat, escorcollant bosses i 
identificant gent a la sortida de les boques 
de metro. Es van aplegar entre 5000 i 6000 
persones que omplien el carrer Pelai a la sor¬ 
tida de la marxa. Durant el recorregut, que 
era obert per una massa de prop de 150 bici¬ 
cletes i que era dinamitzat per un camió amb 
megafonia es varen fer més d'una quinzena 
d'accions simbòliques de rebuig al negoci de 
l'especulació urbanística i en defensa dels 


centres socials i vivendes okupades. Grans 
pancartes des de la Universitat Central, el 
monument a Francesc Macià i andamis al 
carrer Fontanella. Abocament de brossa ales 
portes de l'Fnac, empastifades de pintura a 
les seus dels jutjats civils i penals de 
Barcelona, encaputxades d'estàtues i colo- 
cació d'un ninot torturat davant de la 
Delegació de Govern. Mural a la façana de 
l'actual edifici Princesa de Via Laietana 
(l'antigament cinema okupat) i tapiatge sim¬ 
bòlic amb colocació de bandera okupa i 
pancarta contra la propietat a la seu de la 
Cambra de la Propietat de Barcelona. El 
manifest final es va llegir a la plaça Sant 
Jaume i després es va desconvocar. Una per¬ 
sona va ser retinguda, identificada i acusada 
d'insults als mossos, però va quedar en llib¬ 
ertat al cap de pocs minuts. 

Nova vivendaokupada 

Sants/ Barcelona.- El diumenge 5 d'octubre 
a migdia un grup de jovesdel barri deSants 
van alliberar un nou espai situat al carrer 
Masnou amb la cantonada del carrer Watt. 
Diversos joves van estar durant tota la 
tarda ajudant a treure coses velles de la 
casa i a portar estris per poder-hi viure. Les 
tasques per convertir la casa en un espai 
per viure-hi s'allargaran durant setmanes. 

Prou criminalització dels presos i preses polítiques 


Un autocar de suport es desplaça finsa Madrid per concentrar-se a les portes del tribunal 

Macrojudici a l'Audiència Nacional 

3 talls de trànsit i concentracions a Barcelona, Terrassa, Capellades, Vilanova i la Geltrú i Vilafranca del Penedès. 


Madrid.- Aquesta setmana s'ha iniciat el judi¬ 
ci a l'Audiència N acional contra els tres cata¬ 
lans empresonats després de la detenció del 
comando Barcelona d'Eta, així com de les 
altres sis persones acusades de col·laborar-hi 
però que es trobaven en llibertat condi¬ 
cional. La Laura Riera, en Zigor Larredonda i 
en Diego Sànchez varen declarar negant 
moltes de les acusacions, que pretenien bar¬ 
rejar les seves actuacions al voltant dels 
col·lectius implicats en lluites socials en els 
que participaven amb suposades col·labora¬ 
cions amb lluita armada. Tanmateix, tant 
Laura Riera com Diego Sànchez varen denun¬ 
ciar els maltractaments rebuts per part de la 
guàrdia civil, tant durant les declaracions ini¬ 
cials els dies d'incomunicació per la llei 
antiterrorista, com durant el trasllat a 
l'Audiència Nacional per participar del judici. 

El suport des de l'exterior 
Des de l'exterior, han rebut el suport de 
molta gent, tant desplaçada a Madrid, com 
des de les seves poblacions d'origen. Un 


autocar va arribar a la capital de l'Estat espa¬ 
nyol el dilluns al matí, després d'haver patit 
un rigurós, exhaustiu i cohercitiu escorcoll 
policial efectuat pels mossos d'esquadra a 
l'alçada d'una àrea de servei de Lleida. Un 
centenar de persones varen participar d'una 
concentració a les portes de l'Audiència Na¬ 
cional, també amb vigilància d'aprop per 
part de la policia nacional, amb identifica¬ 
cions i amenaces. La jornada del dimarts 
també va continuar amb la sessió judicial, 
que ha quedat aplaçada per a ser represa el 
proper dilluns 13 d'octubre. 

Concentracions i talls de trànsit 
Des de l'organització antirepressiva Rescat es 
varen organitzar concentracions el dilluns al 
vespre, que previsiblement es repetiran 
durant els dies en que hi hagi sessions del 
judici. Aquestes concentracions van reunir 
poc més d'un centenar de persones a la plaça 
Sant Jaume de Barcelona i al Raval de 
Montserrat de Terrassa. També se'n varen fer 
al barri de Sants, a Capellades, a Vilanova i la 


Geltrú i a Vilafranca del Penedès. Una altra via 
de protesta han estat els talls de trànsit a les 
vuit del matí del dimarts 7 d'octubre. La Gran 
Via a l'alçada de La Magòria, la Travessera de 
Dalt a l'alçada del Torrent de les Flors i al car¬ 
rer Llacuna del Poblenou han estat tallats 
durant prop de 20 minuts, amb pancartes i el 
repartiment d'octavetes. Les cues a la Gran 
Via s'han extèsen diversos quilòmetres. 

El govern holandès 
extraditarà ajuanra 

La Haia/ Holanda.- Aquest matí el tribunal 
de màxima apelació d'Holanda ha decidit 
ratificar la decisió d'extraditar a l'Estat es 
panyol ajuanra. El recursa aquesta instàn¬ 
cia era l'última possibilitat d'impedir el 
trasllat, que ara ja es podrà executar en 
pocs dies o setmanes, segons convinguin el 
govern holandès i espanyol. 

Els cinc anarquistes empresonats es troben sota el règim FIES 


Barcelona.- Les cinc persones empresonades 
per l'Audiència Nacional ara fa tres setma¬ 
nes, es troben confinades en classificació 
FIES núm. 3, que és la que s'aplica als acusats 
de pertinença a banda armada. El règim FIES 
(Fitxer Intern d'Especial Seguiment) possi¬ 
bilita maltractaments i vexacions als presos, 


la violació de la correspondència i el règim 
de càstig o aïllament. Les seves comunica¬ 
cions amb l'exterior es limiten a dues cartes 
d'entrada i dues de sortida al mes. De mo¬ 
ment, quatre de les cinc persones es troben 
bé de salut, segons informacions dels famil¬ 
iars. De la cinquena persona no s'ha pogut 


obtenir informació ja que va continuar inco¬ 
municada després de declarar a l'Audiència 
N acional i a la que no van deixar comunicar- 
se amb el seu advocat desplaçat des de 
Barcelona. Les direccions de dos dels cinc 
presos són les següents: 

Rafael Tomàsy Gaspar C.P. Madrid 3 
Ctra Pinto a San M artín de la Vega, 

Km 5 - 28 340 Valdemoro - Madrid 
Carolina Forné Roig - C.P. DE ÀVILA 
Ctra. Vicolozano-Brieva, s/ n. 

05194 - Brieva (Àvila) Contra-lnfos7/10/ 03 


Suport econòmic a anarquistes detinguts 

Bbva: 0182-7028-21-0201530482 










Antiin stitucio n al 


Defensa dejs espais naturals 


La impunitat policiala Sabadell 


Diverses activitats van movilitzar gent durant tot el dia 

A Figueres criden contra els borbons 


Arquitectes sense Fronteres insta al govern 

A UN REPLANTEJAMENT DE PRIORITATS EN MATÈRIA SOCIAL 

El Govern Espanyol invertirà 4.000 
milions d'euros en armament bèl·lic 


3.000 persones es manifesten contra 
la brutalitat policial a Sabadell 

L'Alcalde Manel Bustos havia preparat un gran dispositiu 
policial amb l'únic motiu del tancament d'un bar 


Figueres/ Alt Empordà.- La ciutat de Figueres, 
va viure el dilluns 6 al migdia el primer acte 
de l'Any Dalí que serà el 2004, amb la 
presència dels reis espanyols, la ministra 
d'educació i cultura, i el president de la 
Generalitat. Aquesta visita del rei a Figueres, 
i d'autoritats del govern espanyol, va moti¬ 
var la formació d'una Coordinadora contra 
els Borbons, que va organitzar, una jornada 
contra la presència dels Borbons', de les 
autoritats espanyoles i del Partit Popular a 
Figueres. Els actes contra la visita del monar¬ 
ca espanyol van començar a les onze del 
matí amb una aturada de les classes als insti¬ 
tuts i a la UdG, i amb un esmorzar popular a 
la Rambla. A migdia va sortir de la part baixa 


Girona/ El Gironès.- La gent va anar arribant a 
partir de les ]9:30h. Un gran nombre de poli¬ 
cies de paisà i antiavalots estaven distribuits 
pels voltants del local del Punt Diari. Unes 
quantes persones van ser identificades i 
escorcolladesal anar cap a la concentració. 
Cap a les 20h del 2 d'octubre, la manifestació 
va sortir en direcció a la sala on José Piqué, 
candidat a president de la Generalitat pel 
Partido Popular, feia la presentació del seu 
programa electoral. La policia al veure 
avançar el grup, es desplegà ràpidament tal¬ 
lant tots els carrers per on es podia accedir al 
local. La manifestació va anar creixent en 
número de participants (més de 100 person¬ 
es) tot i el gran desplegament que va fer rec¬ 
ular a més d'un i una. Els i les manifestants 
veien que no podien accedir a el PUNT per la 
porta principal, i es dirigiren en bloc cap a la 
porta de darrera. Al arribar allí, una porta reix¬ 
ada impedia el pas. Vàries persones van inten- 


Anticapitausme 


de la Rambla una manifestació, sota el lema 
'Fora Borbons de l’Empordà!', que s'acabà al 
M useu Dalí, on es feia l'acte amb el rei. Els 
actes es van rependre a les set de la tarda 
davant el monument de Narcís Monturiol, 
amb una 'visita reial' de Toni Albà, una ofre¬ 
na a Monturiol, el retorn simbòlic de la me¬ 
dalla atorgada per l'Ajuntament de Figueres 
al rei d'Espanya el 1999, i una escombrada 
popular i desinfectant de la 'pesta borbòni¬ 
ca'. Al vespre, a la sala Ictíneu, es va fer un 
sopar-espectacle 'El rei dels empordanesos'. 
La policia es comportà de manera intimi- 
datòria, treient les pancartes penjades i 
identificant uns quants assistents. 

tar saltar la reixa. Un membre de Maulets ha 
aconseguit accedir a l'interior del local, els 
altres no ho han aconseguit per la ràpida 
intervenció policial. Davant la tensió que va 
generar la situació, els mossos d'esquadra van 
fer un primer intent de càrrega, empenyent i 
picant els i les manifestants que donaven 
suport al membre de Maulets que estava a 
dins el local envoltat de policia. El que primer 
semblava una detenció, va acabar en no res, 
gràcies a l'intervenció del director del PUNT 
diari. La manifestació va continuar i aconseguí 
posar-se davant la porta policial. Allí es repe¬ 
tiren lesempentesi elscopsdiverses vegades. 
El cap de l'operatiu ha dit textualment "vig¬ 
ileu, que estan calents” referint-se als mossos 
que tenia sota el seu ordre. Els i les manifes¬ 
tants van continuar cridant contra el PP i la 
policia. La manifestació es va dissoldre tot 
cantant els Segadors. 

M aulets i CUP +Contra-lnfos 3/10/ 03 


Barcelona.- Arquitectes sense Fronteres 
(ASF) desitja manifestar la seva inquietud 
sobre la intenció del Govern d'invertir més 
de 4.000 milions d'euros (700.000 milions 
de pessetes) per a adquirir 24 helicòpters, 4 
submarins, un buc i 212 vehicles de combat. 
Aquestes compres, presentades com ine¬ 
ludibles, responen, segons el Ministeri de 
Defensa, a una necessària 'harmonització' 
del potencial militar espanyol respecte a 
d'altres països de l'entorn. És curiós que el 
Govern no manifesti similar voluntat per 
harmonitzar capítols pressupostaris com la 
despesa social, o l'Ajuda Oficial al 
Desenvolupament. En tot cas, resulta sor¬ 
prenent l'anunci del M inisteri de Defensa de 
recórrer a la venda de sòl públic per a 
ingressar al voltant de ]80 milions d'euros i 
sufragar una petita part d'aquestes compres. 
Enmig d'un context on, pràcticament, no 
existeix una veritable política d'habitatge 
públic, no sembla pertinent posar a la venda 
terrenys de titularitat pública al millor pos¬ 
tor, contribuint a l'encariment immobiliari i 
desaprofitant una excel·lent ocasió per a 


Durant el matí del mateix dissabte, el grup 
activista italià "Disobbedienti" va bloquejar un 
dels principals carrers de la ciutat, dirigint-se 
cap a Plaça Colonna, residència del Primer 
Ministre Silvio Berlusconi. Paral·lelament els 
Sindicats Europeus també es van manifestar, 
coincidint amb una nova reforma de les pen¬ 
sions que vol du a terme el Govern Italià. El dia 
va acabar amb un centenar de ferits i 50 
detinguts, dos dels quals, encara es troben sota 


promoure habitatge de protecció pública. 
Aquest escalafó de valors delata una pre¬ 
ocupant absència de sentit social, que sem¬ 
bla oblidar la imperant necessitat d'una 
oferta més accessible. Igualment resulta sor¬ 
prenent per a ASF que després de múltiples 
crides dirigides a condonar el deute dels 
països del Sud, l'executiu central decideixi 
ara reduir el deute (entre 380 i 240 milions 
d'euros) de N icaragua, Hondures, El Salvador 
i República Dominicana, els quatre països 
que aporten soldats a l'ocupació a L'Iraq, el 
que es converteix en una contribució indi¬ 
recta a cofinançar un desplegament militar, 
en comptes de dissenyar una condonació 
que tingui com objectiu facilitar el compli¬ 
ment d'assoliments socials elementals, com 
l'accés segur a l'aigua potable. Es tracta d'un 
altre exemple d'aquest escalafó de priori¬ 
tats del que fa gala el govern, enfocat níti¬ 
dament a una política exterior tendent a 
prescindir d'una imprescindible sensibilitat 
social que la precarietat i la pobresa de bona 
part de la població demanden. 

disposició judicial. Posterior als fets, dimarts 7 al 
matí, la Policia ha assaltat el Centre Social 
Okupat Action di Roma, registrant les habita¬ 
cions de vàries persones a qui acusa d’associació 
delictiva i delicte contra el patrimoni urbà. La 
Policia nega cap menaderelació entre les man¬ 
ifestacions i l’acció contra el Centre Social, tot i 
que les persones imputades pertanyen a 
Disobbedienti, el mateix grup que va convocar 
varis dels bloquejos. Indymedia Itàlia 7/10/ 03 


Sabadell/ Vallès Occidental,- Diumenge 5, 
3.000 persones es van manifestar pels car¬ 
rers de Sabadell contra la brutalitat policial i 
la impunitat amb què actuen els grups neo- 
nazis a la comarca. Els fets van succeir el 
divendres 26 de setembre a la nit, quan un 
grup d'antiavalots, juntament amb el nou 
grup d'intervenció ràpida de la Policia M uni- 
cipal, van irrompre en una festa de clausura 
d'un bar concorregut de la ciutat; iniciant una 
batalla campal amb càrregues indiscrimi¬ 
nades i disparant bales de sal. Com a conse¬ 
qüència dels incidents hi va haver una vinte¬ 
na de joves ferits, dels quals vuit van haver de 
ser atesos als serveis hospitalaris. Es dóna la 
circumstància que el regidor de Recursos 
Humans, Josep Ayuso, i el regidor de Via Pú¬ 
blica, Paco Bustos (germà de l'Alcalde), van 
ser testimonis de la brutalitat policial d'a¬ 
quella nit i no van fer res per impedir-ho. 


El Pacifism e crim inalitzat 


Ciutat de Palma/ Ses Illes.- Transcrivim tot 
seguit un resum del comunicat conjunt que 
ens han tramés la Plataforma per la 
Democràcia i la Globalització Social i el 
grup ecologista GOB. 

"L'activista del grup ecologista GOB i la 
Plataforma per la Democràcia i la Globa¬ 
lització Social (Mallorca), Joan Amer, ha 
estat sancionat per la Delegació de Govern 
amb 3.000 euros per botar amb una pancar¬ 
ta de 'Guerra No'al camp de l'Estadi de Son 
Moix (Palma). Elsfetsocorregueren el passat 
12 de febrer abans de l'inici del partit 
Espanya-Alemanya. El GOB considera total¬ 
ment desproporcionada la sanció per una 
acció totalment pacífica i amb una pancarta 
contra la violència- 'Guerra No'. El GOB vol 
subratllar que el seu activista entra al terre¬ 
ny de joc abans de l'inici del partit, per tant 
no destorbà el normal desenvolupament de 


Durant les càrregues, van ser detingudes 11 
persones, a les quals se'ls imputa càrrecs de 
més de tres anys de presó. La Plataforma 
constituïda arrel dels fets, constata que 
l'Alcalde de Sabadell i el seu germà i regidor 
de Via Pública havien preparat per la nit de 
divendres una dotació d'una quarantena d'a¬ 
gents de la Guàrdia Urbana amb material 
anti-avalot i havien demanat reforços a la 
Policia Nacional i a la Brigada d'Informació, 
amb l'únic motiu de la festa de clausura del 
bar del centre de la ciutat, La Plataforma 
exigeix l'absolució immediata de tots els 
detinguts, responsabilitats polítiques al con¬ 
sistori i la dimissió del responsable de Via 
Pública, Paco Bustos, Alhora s'han convocat 
dues concentracions més pels diumenges 12 i 
19 d'octubre a les 19.30 davant l'Ajuntament. 

Contra-lnfos +Plat. de Suport als 

l'esdeveniment esportiu. El públic de l'Estadi 
acollí de manera molt positiva l'acció, tot 
aplaudint massivament la pancarta mentre 
el jove es retirà per la pista d'atletisme. 
També vol denunciar que l'expedient de l'ac¬ 
tivista ha sigut incoat amb la màxima celeri¬ 
tat per part de Delegació de Govern, Les 
al·legacions presentades per l'activista han 
sigut denegades per Delegació al dia 
següent de ser entregades.” 

Ja el 10 de setembre a València va ser jutjat 
un venedor ambulant per mostrar-se con¬ 
trari a la guerra des del seu lloc de treball on 
la policia li arrancà els cartells que tenia 
penjats a la seua pròpia parada per acusar- 
lo, en un posterior muntatge, d'agressió a 
una dona i a un policia. 

Plataforma per la Democràcia 
i la Globalització Social +GOB 
+Contra-lnfos 7/10/ 03 


Roma assetjada en un nou Gènova 

La Policia Italiana reprimeix durament els 
manifestants contra la Cimera Europea a Roma 

Roma/ Itàlia.- Dissabte 4, desenes de milers de cap al Centre de Congressos on van ser aturades 
persones es van manifestar a Roma pa- per un dispositiu de 9.000 policies que prote- 
ralïelament a la Cimera Europea del 25 caps gien la zona roja d’aquesta ocasió. Cap a les sis 
d’Estats que discutien el projecte de Consti- deia tarda, la Policiavacomençara dispersaria 
tució Europea. 70.000 persones es van dirigir manifestació, carregant amb gasos lacrimògens. 


Josep Piqué escridassat a Girona 


La Generalitat no compleix les normatives de construcció 

Barcelona.- L'Ajuntament de Barcelona ha cedit a la Generalitat de Catalunya, el terreny del 
Parc de Fontflorida on a l'actualitat hi ha una pista de jocs per a nens i joves per a construir-hi 
un geriàtric. Elsveïnsdemanden la construcció de l'edifici de tres plantes, que no té en compte 
la normativa sobre alçades amb la conseqüent afectació als edificis pròxims. La Comissió de 
veïns ha presentat vàries al·legacions i propostes de noves ubicacions del geriàtric, on els nens 
i joves seguirien gaudint de la pista de jocs i cap veí es veuria perjudicat. Tot i les múltiples 
al·legacions, de moment no hi ha hagut cap resposta. Sota el lema "Al parc hi cabem tots" la 
Comissió va convocar als veïns i veïnes el dissabte dia 4 a la tarda a la pista de jocs, on va donar 
tota la informació sobre el projecte municipal i les al·legacions presentades, 

Contra-lnfos +Com. Veïns de M ineria- Gran Via- Trajà- Font Florida 7/10/ 03 


La Delegació del Govern a Ses Illes 
multa un pacifista amb 3000 euros 










L'agenda llibertària 
canvia de casa 


Igualada/ L'Anoia.- Quinze anys ja d'Agenda 
Llibertària i continuem endavant, aquesta 
vegada amb un canvi d'equip editorial. Des 
de l'Ateneu Llibertari d'Igualada, prenem el 
relleu de la tasca que ha portat a terme pun¬ 
tualment, durant aquests últims catorze 
anys, l'Ateneu Llibertari del Poble Sec de 
Barcelona, que va preparar i dissenyar aquest 
projecte autogestionari. Gràcies a la seva 
col·laboració, assumim des d'aquest moment 
l'edició i distribució de l'Agenda, i us 
informem que ja està a la vostra disposició 
l'AGENDA LLIBERTÀRIA 2004, que manté les 
seves característiques principals: 240 pàgines 
amb dibuixos, fotografies, textos, calendaris, 
directoris i una llista telefònica addicional, 
Les condicions d'enviament són: 
lunitat: 5,50 euros +despesesd'enviament, 
5 i 9 unitats: 4 euros +desp. d'enviament. 

D en endavant: 4 euros amb les despeses 
d'enviament al nostre càrrec. 

Per Europa, els mateixos preus. Per Amèrica, 
recomanem una compra de vàries agendes, 
degut a l'elevat cost d'enviament. Ja que 
Correus ens torna els paquets que no van 
dirigits al titular dels apartats, us demanem 
que ens faciliteu aquesta dada, per evitar 
retrassosi devolucions. Aprofitem l'ocasió per 
enviar una afectuosa salutació a totes les per¬ 
sones i col·lectius que col·laboren a la difusió i 
el seu projecte autogestionari. 

Ateneu Llibertàri d'Igualada, Pg. Verdaguer 
322 - 08700, Tel. 93 805 4191- Contestador 
Apartat de Correus 486 - 08700 IGUALADA 
foigualada@ya.com 7/10/ 03 


LA LLUITA CONTRA EL PANTÀ D'ITOITZ 


ES REALITZEN PROTESTES A ElISKAL HERRIA 


2.500 persones a favor de l'Irati 


Euskal Herria.- El divendres dia 3 va tenir lloc 
una concentració de protesta pels fets que 
estan succeint ales valls d'Itoitz. Aquesta va 
ser convocada per músics i es va celebrar 
davant la Diputació de Navarra a Iruna, va 
tenir a més la presència de vuit historiadors 
navarresos que, van donar les seves obres al 
poble i van expressar la seva intenció de par¬ 
ticipar en aquesta iniciativa. El mateix diven¬ 
dres van haver-hi també concentracions de 
protesta a Bilbo i Donosti. 

Manifestació a Agoitz 
Unes 2.500 persones es van manifestar, el 
diumenge dia 5 al migdia, a Agoitz per a 
protestar per l'enderrocament d'Artozki i 
Muniain, els últims pobles afectats pel 
pantà d' Itoitz que quedaven dempeus, i 
reivindicar la vall del Irati viu. Els veïns i 
veïnes d'Agoitz, tancats a l'Ajuntament de la 
localitat des del dia del desallotjament d' 
Artozki, van posar fi al seu tancament i el 
col·lectiu Solidari@s amb Itoiz va ratificar 
que seguirà lluitant fins el final per a acon¬ 
seguir la paralització d'aquesta 'obra faraòni¬ 
ca i dictatorial'. La manifestació, convocada 
per Solidari@s amb Itoiz, va partir sota una 
persistent pluja amb una gran pancarta, amb 
el lema Herriak bizirik, portada per veïns de 
la vall del Irati. Un grup de Solidari@s repre¬ 
sentaven un funeral de doll pels pobles 


enderrocats durant els últims mesos (Gorriz, 
Ezkai, Nagore, Orbaitz, Itoitz, Arce, Artozki i 
M uniain). En el transcurs de la manifestació, 
seguida d'aprop per nombrosos efectius de 
la Guàrdia Civil, es van corejar consignes en 
contra del pantà d' Itoitz i a favor d'uns 
pobles i valls vius. La manifestació va con¬ 
cloure en to festiu, amb música, càntics i 
crits a favor de la llibertat d'Inaki, membre 
del col·lectiu empresonat per la tallada de 
cables del pantà d'Itoitz. 


Repressió judicial i acció de protesta a Agoitz 

Diverses persones són jutjades per les accions a favor de les valls d'Itoitz 


Agoitz/ Nafarroa.- El dijous dia 2 d'octubre 
quatre veïns d'Agoitz es van encadenar inte¬ 
riorment a dos bidons de formigó de 400 
quilos de pes, col·locats a la porta del nou 
Parlament de Navarra, impedint el pas i tal¬ 
lant el tràfic. L'acció començava a les 8:15h 
del matí, dipositant els bidons enmig de la 
carretera a pesar del fort control imposat 
per la Guàrdia Civil. Membres d'aquest cos 
van tallar el carrer ràpidament, establint 
una 'zona de seguretat' i obligant a les per¬ 
sones allí presents a col locar-se fora 


La Defensa de la Llengua 


La SETMANA ANTERIOR GRUPS BLAVERS VAN AMENAÇAR ELS ORGANITZADORS 

Éxitdel CorrellenguaaMequinensa 

Mequinensa/ Baix Cinca.- M equinensa va acollir, per primera vegada a la Franja de Ponent, 
un multitudinari Correllengua de convocatòria nacional que aplegà centenars de person¬ 
es vingudes d'arreu dels Països Catalans. Tot es desenvolupà en un ambient de festa i 
reivindicació molt relaxat malgrat les darreres amenaces. S'ha de fer constar que grups 
blavers durant la darrera setmana van fer pintades amenaçadores a la façana del Casal 
Jaume I de Fraga i paral·lelament el responsable dels Casals Jaume I a la Franja, Guillem 
Chacón, va rebre una amenaça d'atemptat personal si el dissabte vinent es feia el 
CorrellenguaaMequinensa. 

Ara el Correllengua a través de les diferents columnes seguirà recorrent les comarques 
fins a finalitzar el 8 de novembre a Perpinyà. Contra-lnfos -FVilaweb.com 7/10/ 03 


Invasió d’Iraq: 

la massacre continua 


6125 

CIVILS IRAQUIANS ASSASSINATS DES DEL 20 DE MARÇ 


142 


MIUTARS DE LA COAUCIÓ INVASORA MORTS 
DURANT L'OPERACIÓ D'ASSALT DE L'iRAQ 


178 


SOLDATS DE LA COAUCIO INVASORA MORTS 
DES DEL SUPOSAT FINAL DE L'OCUPACIÓ DEL PAIS 

(4 durant l'última setmana) 


A Rgueres el D, Ui ]2 d'octubre 


ï Trobada d'entitats i plataformes en 
defensa del territori dels Països Catalans 

M és informació a: salvem-emporda.org 


d'aquest espai, fins i tot van impedir al veï¬ 
nat arribar fins la fleca i accedir a uns quants 
bars situats en aquesta 'zona'. Efectius de la 
Guàrdia Civil van començar ràpidament a 
picar els bidons de formigó amb maces, 
cisells i radials, però no vaserfinslestresde 
la tarda que van aconseguir desanclar als 
dos participants en l'acció. Quan alguna 
gent es va concentrar a l'exterior de la 
comisaria per solidaritzar-se amb els 
detinguts, van patir fortes càrregues tant de 
la Policia Foral com de la policia Nacional. 
Roda de premsa de solidari@s con Itoiz 
Paral·lelament a aquesta acció el col·lectiu 
Solidari@s amb Itoitz oferia una roda de 
premsa a l'exterior de l'Ajuntament d'Agoitz 
per a fer una valoració de la resistència a 
Artozki i M uniain. Van valorar molt positiva¬ 
ment els 17 dies de resistència: 'Per sobre del 
control policial que ha sofert el poble de 
Artozki durant tot l'estiu, s'ha aconseguit 
resistir d'una manera ferma i digna, van dir. 'A 
pesar dels repetits i triunfalistes comunicats 
del Govern de Navarra en els quals s'insistia 
que la resistència estava vençuda, hem acon¬ 
seguit aguantar dos dies l'assalt policial. La 
denúncia no s'ha quedat en una mera 
resistència, sinó que s'ha aconseguit estendre 
la protesta a un ampli sector de la població, 
creant una interessant experiència de vida 


col·lectiva i de convivència harmònica amb 
el veïnat'. Membres del col·lectiu que van 
participar en l'acció de resistència a l'interior 
del poble, van oferir els seus testimonis, 
denunciant la pressió física i psicològica a la 
qual van ser sotmesos per part de la Policia 
Foral, principalment algunes de les persones 
que es trobaven en un dels dos búnkeres de 
l'abadia. A alguns d'ells se'ls va llevar el men¬ 
jar i se'ls va tenir a sostre obert durant tota la 
nit. Una de les persones que estava 'entuba- 
da' va patir vexacions, amenaces i repetits 
cops. El desallotjament va estar envoltat del 
més absolut dels obscurantismes ja que no 
volien que hi hagués cap testimoni: ni advo¬ 
cades, ni veïnes, ni mitjans de comunicació, 
ni intermediaris del col·lectiu. iQuè havien 
d'ocultar? 4 Potser que ningú veiés com gase- 
javen les cases per a eliminar la resistència? 
Es suposa que si el desallotjament hagués 
estat legal no haguessin tingut inconvenient 
en que hi hagués testimonis presencials. Pel 
que fa a la iniciativa Artozki-Artezki cal afe¬ 
gir que la proposta segueix oberta tot i que 
el poble ha estat enderrocat. Avui dimarts 7 
d'octubre les persones que van participar en 
les diverses accions de protesta després del 
desallotjament de Artozki han estat jutjades 
a Iruna. Seguirem informant. 

Contra-lnfos 7/10/ 03 


Parc de l'Ecspanya Industrial el D, 11 112 d'octubre 

Per un 12 d'octubre en llibertat 

Dies D i Hal mateix parc amb txiringuítos, xerrades i actuacions 
Dia 12 d'octubre Manifestació antifeixista 


Butlletí setmanal 

Gdntra-Infos 


tel: 93.442.62.53 

CORREU electrònic: 

«zitzania@sindominio.net» 


rs^L'oratge de la setmana vinent 


Dimecres 8 

Dijous 9 

Divendres D 

Dissabte 11 


Diumenge 12 


Dilluns 13 


Dimarts 14 

En general les temperatures que han baixat durant aquests últims dies s’aniran recuperant a 
partir de dijous, acostant-se als vint graus. El cel clar amb alguns núvols sembla que s’espatllarà 
el diumenge, amb cel tapat i alguns ruixats, que tendiran a minvar i desaparèixer a partir de dilluns. 






















































